
הבהרה מס' 6

	סידורי
	מס' הסעיף אליו מתייחסת השאלה
	שאלה
	תשובה

	1. 
	5.3.1.1.1.
	מטרות המכרז כוללות בקרה כספית, בקרה תפעולית, בקרה על תהליכים עסקיים, ניהול סיכונים, הטמעת כלי BI, דשבורדים וטפסים מקוונים, וכן הפקת דוחות מסכמים. נבקש להבהיר מהו הטעם המקצועי הקונקרטי לכך שתנאי הסף מחייב את המציע עצמו להעסיק לפחות שלושה רואי חשבון כשכירים ולהציג ניסיון בביקורת חשבונאית דווקא, ולא ניסיון מוכח בביצוע שירותי בקרה רב־תחומיים לגופים ציבוריים. האם נערכה בדיקה מול מכרזים דומים אחרים דוגמת מכרזים של רשות המים, משרד העבודה ואף משרד הפנים עצמו (דוגמת מכרז 6/2019 של משרד הפנים)? נדגיש כי קיים אבסורד במכרז כאשר המילה "חשבונאית" מוזכרת אך ורק בדרישות תנאי הסף או בטפסי ההצעה ולא מופיעה ולו פעם אחת במסגרת דרישות השירותים.
	הניסיון המבוקש של אחראי הביקורת שונה (ראו מסמכי מכרז מעודכנים, סעיף 5.3.2.1.2).
תנאי הסף של העסקת רו"ח נותר (סעיף 5.3.1.1.1.1).

	2. 
	5.3.1.1.1.1
	נבקש להציג ניסיון של עובדים בתחום הבקרה שאינם בהכרח רואי חשבון בהתאם למפורט לעיל. 
	תנאי הסף של העסקת רו"ח נותר (סעיף 5.3.1.1.1.1).

	3. 
	5.3.2
	נבקש לשקול תיקון תנאי הסף כך שמציע בעל ניסיון מוכח במתן שירותי בקרה רב־תחומית לגופים ציבוריים יוכל להתמודד במכרז, ובלבד שיציג במסגרת הצעתו אחראי ביקורת שהוא רואה חשבון העומד בדרישות סעיף 5.3.2. חלופה זו שומרת על מענה חשבונאי מקצועי במקום שבו הוא נדרש להבנת עורך המכרז, אך אינה שוללת מראש גופי בקרה מקצועיים בעלי ניסיון רלוונטי בבקרה כספית, תפעולית, ניהול סיכונים, בקרת תהליכים וכלים טכנולוגיים.
	אין שינוי בתנאי הסף הנוגעים למציע.
תנאי הסף הנוגעים לניסיון הנדרש מאחראי הביקורת שונו.

	4. 
	5.3.2.1.1
	בדומה למכרזים אחרים בתחום הבקרה הרב תחומית נבקש לאפשר להציג אחראי ביקורת עם תואר ראשון במינהל עסקים או כלכלה או חשבונאות.
	הבקשה נדחית.

	5. 
	5.3.2.1.2
	נבקש לתקן את הדרישה בסעיף לביצוע בקרה כספית ולא בהכרח בקרה חשבונאית בהתאם למהות השירותים הנדרשים במכרז. 
	הסעיף שונה, ראו מסמכי מכרז מעודכנים.

	6. 
	6.2.5
	נבקש להבהיר האם במסגרת ניקוד האיכות ניתן יהיה להציג, לצד רואי חשבון, גם בעלי תפקידים מקצועיים בתחומי בקרה תפעולית, ניהול סיכונים, BI, מערכות מידע, PMO, בקרת תהליכים ובקרת שטח. ככל שכן, נבקש להבהיר באילו מדדי איכות ובאיזה אופן יינתן לכך ביטוי בניקוד. ככל שלא, נבקש להבהיר כיצד הדבר מתיישב עם תכולת השירותים הרב־תחומית המפורטת בפרק ג' 
	הבקשה נדחית.

	7. 
	7.3.4
	נבקש להבהיר האם האיסור על מתן שירותים לרשויות מקומיות חל גם ביחס לשירותים שאינם קשורים לבחירות, למימון בחירות, למפלגות, לסיעות, לרשימות מועמדים, לוועדות בחירות או לספקי בחירות, ואשר ניתנים ליחידות מקצועיות אחרות ברשות המקומית. בנוסף, נבקש להבהיר האם האיסור חל גם על התקשרויות שהסתיימו לפני תחילת מתן השירותים בפועל, והאם קיימת תקופת צינון נדרשת ביחס ללקוחות עבר.
	האיסור חל באופן גורף על כל שירות מסוג כל שהוא לרשויות המקומיות על כל יחידותיהן.
לעניין התקשרויות שהסתיימו לפני תחילת מתן השירותים בפועל ותקופת הצינון הנדרשת-ר' תיקון בסעיפי ניגוד העניינים שבמכרז.

	8. 
	7.3.4
	האם האיסור חל גם על אספקת שירותים לספקים שמספקים שירותים לרשויות מקומיות, לדוגמא מציע המספק שירותים באופן מהותי לחברה אשר עובדת באופן מהותי עם רשויות מקומיות ייתכן ויהיה לו ניגוד עניינים פוטנציאלי לאור צרכי הלקוח לו הוא מספק שירותים. נודה לקבלת הבהרה בנושא.
	ראה תיקון בסעיפי ניגוד העניינים שבמכרז.
מאחר ואין פירוט על השירות שניתן, אי אפשר לתת תשובה גורפת.
כל מקרה ייבחן לגופו.

	9. 
	
	שאלתי: האם במכרז זה צפוי לזכות רק משרד אחד שייתן שירות מאילת ועד קריית שמונה? (ואם התשובה היא כן, אז זה מכרז שמיועד מראש רק ל 10 משרדי רו"ח גדולים בארץ ואין סיכוי למשרדים קטנים יותר. (מדוע לא לחלק את העבודה הזו בין שלושה /ארבעה משרדים?)
	המשרד מעוניין לבוחר בספק זוכה אחד. יחד עם זאת, המשרד שומר לעצמו את האפשרות לבחור בספק נוסף אם יידרש לכך.
כפי שהובהר בשאלות ההבהרה הקודמות, אין מניעה להפעיל קבלני משנה לצורך אספקת חלק מהשירותים וזאת רק לאחר קבלת אישור המשרד מראש ובכתב (שאלות 16, 32 בקובץ השאלות הקודם).

	10. 
	7.3.4
	בהמשך למענה לשאלות ההבהרה, נבקש לשוב ולבחון את היקף מגבלת ניגוד העניינים. במקרה של משרד שבו הפעילות מול רשויות מקומיות ותאגידים עירוניים מהווה חלק מזערי מהיקף הפעילות הכולל, להערכתנו לא מתקיים חשש ממש לניגוד עניינים. 
בנוסף, נדגיש כי גם ביחס להתקשרויות הקיימות מיושמים מנגנוני הפרדה ארגונים וטכנולוגיים מלאים ("חומות סיניות"), המבטיחים הפרדה מלאה בין הצוותים והמידע. כנ"ל לגבי ספקי משרד הפנים המספקים שירותים לצורך תפעול הבחירות.
בנסיבות אלה, נבקש לשקול להתיר המשך מתן שירותים לגופים כאמור, או לכל הפחות לבחון כל מקרה לגופו, ולא להחיל איסור גורף על כלל פעילות המציע.
	ראה תיקון בסעיפי ניגוד העניינים שבמכרז.
במידה והזוכה במכרז ימשיך לתת שירותים לרשות המקומית במקביל למתן השירותים למשרד, הרשות המקומית עלולה להפעיל לחץ על  הזוכה במכרז  לספק שירותים שיהיו מוטים לטובת אותה רשות מקומית.
היינו, מדובר באינטרס כלכלי-עסקי של הזוכה במכרז למול אותה רשות המקים עילה לניגוד עניינים ולפיכך, גם אין כל משמעות ליישום מנגנונים שונים כגון הצבת חומות סיניות או הפרדה צוותית 
לאור האמור, הבקשה נדחית.

